पाएं अपने शहर की ताज़ा ख़बरें और फ्री ई-पेपरडाउनलोड करें
अभी तक छत्तीसगढ़ से ओडिशा समेत अन्य राज्यों में जाने वाले यात्रियों के लिए कोविड-19 की आरटी पीसीआर जांच अनिवार्य था। अब इसे पश्चिम बंगाल जाने वाले यात्रियों के लिए भी अनिवार्य किया गया है। इसके अनुसार जो यात्री पश्चिम बंगाल, कोलकाता, हावड़ा समेत अन्य स्थानों की यात्रा पर जाना चाहते हैं, उन्हें 72 घंटे पहले का कोविड-19 की आरटी पीसीआर जांच और निगेटिव रिपोर्ट अनिवार्य होगा। अभी तक पश्चिम बंगाल के लिए अधिकृत आदेश जारी नहीं किया गया था। अब इसे जारी कर दिया गया है।
चुनाव के चलते अब तक नहीं किया गया था जरूरी
रेलवे के अधिकारियों ने यात्रियों से आग्रह किया है कि किसी भी तरह की असुविधा से बचने के लिए पश्चिम बंगाल जाना है तो 72 घंटे पहले की ही जारी की हुई रिपोर्ट अपने साथ रखें। यह यात्रा के लिए अनिवार्य है। रिपोर्ट नहीं होने पर आपको ट्रेन में चढ़ने ही नहीं दिया जाएगा। ट्रेन में यदि चढ़ गए हैं तो उतरने के पहले लौटाया भी जा सकता है। इन्हीं चीजों को ध्यान में रखते हुए रिपोर्ट अनिवार्य किया गया है। वैसे भी यात्रियों को कोविड-19 के प्रोटोकॉल का पालन करने के लिए जागरूक किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn